เรื่องร้องเรียน: ทางกทม ได้เปิดสะพานทางลัด ถนนเลียบคูนายกินหรือถนนเทิดราชัน  เพื่อที่จะไม่ต้องขับผ่านหน้า สน. ดอนเมืองอีกต่อไปเพื่อเข้าไปถนน เทิดราชัน แต่รถที่ขับออกมาจากถนนเมิดราชันเพื่อจะออกมาถนนวิภาวดีรังสิต  รถส่วนมาก ขับสวนเลน  วันนี้วันแรกที่เปิด  มีรถกว่า 100 คัน ที่เกือบชน เพราะรถที่ขับสวนเลนมา ขับเร็วมาก  กทม เปิดการใช้สะพานโดยไม่มีการติดป้ายเรื่องการเดินรถอย่างชัดเจน ทุกคนขับตามใจ ขับไปทุกเลน โดนไม่สนกฏจราจร  ทำให้เกิดอันตรายต่อชาวบ้านที่อยู่บริเวณนี้โดนเฉพาะ ลูกบ้าน หมู่บ้านแกรนด์คาแนลดอนเมืองและลูกบ้าน นิรติ   ทุกคนที่จะขับรถเข้าบ้านต้องเสี่ยงกับรถที่ขับสวนเลน มาเกือบชน วันนี้วันเดียว เกือบชนไปเป็น 100 คัน  รีบมาแก้ไขด่วน!!!!  ถ้าถนนป้ายต่างๆยังไม่พร้อมแบบนี้ควรปิดการจราจรก่อน  เปิดเมื่อพร้อม  กลับไปใช้ทางสัณจรเก่าก่อน
การดำเนินการของเจ้าหน้าที่: สำนักการโยธา กรุงเทพมหานคร ขอเรียนว่าปัจจุบันโครงการได้เปิดให้ใช้งานสะพานข้ามคลองเปรมแห่งใหม่ชั่วคราว เมื่อวันที่ 25 ธ.ค.65 เพื่อบรรเทาความเดือดร้อนและให้ประชาชนสัญจรจากถ.เทิดราชันไปถ.เชิดวุฒากาศสะดวก ยิ่งขึ้น ได้เปิดทิศทางจราจรตามรูปแบบ โดยรถที่ออกจากถ.เทิดราชันเลี้ยวซ้ายกลับรถบริเวณหน้าหมู่บ้านแกรนด์คาแนล เพื่อออกสู่ถนนวิภาวดี โครงการได้หารือสน.ดอนเมืองและจนท.อำนวยความสะดวกในช่วงเริ่มเปิดจราจร ทั้งนี้ได้ติดตั้งป้ายเตือนและแนะนำเพิ่มเติมแล้ว ตามรูปถ่ายที่แนบ
ความเห็นของผู้แจ้ง: จากรูปคือการใช้งานพื้นที่เอกชน 100% สำหรับรถที่ออกมาจาก ถนน เทิดราชันย์   ทุกวันนี้ก็มีรถที่ออกมาจากสะพาน ตามรูปยังคับเลี้ยงซ้ายผ่านหน้าหมู่บ้านนิรติ  แต่ไม่ยอมเลี้ยวซ้าย  ขับเลี้ยงขวา สวนทางออกมา  รถที่จะต้องเข้าหมู่บ้านที่ ยูเทิร์น จะต้องมองรถ ทางซ้ายว่างไหม ไม่ได้ระวังรถที่ขับสวนทางมา เกิดอุบัติเหตุหลายครั้ง  และหลายครั้ง รถยนต์หรือรถมอเตอร์ไซ  ขับสวนการจราจร ตรงถนนหน้าหมู่บ้านนิรติ  เพราะไม่มีการติดป้าย ผ่นถนนทิศทางการเดินรถที่ชัดเจน อีกส่วนตรง เชื่อม Local road กับ เชิดวุฒากาศ (ตรงหน้าหมู่บ้านแกรนด์คาแนล คือทุกคนงงว่าสรุปเลี้ยวได้ไหม มีรถขับสวนการจราจรบ่อยครั้ง   รถที่วิ่งมีหลายคันเป็นรถขนผักทางไกล ขับเร็วมาก ต้องรอให้เกิด เรื่องร้ายๆคนตายเยอะก่อนไหมคะ ถึงจะแก้ไขให้ดีได้  เหนื่อยใจจริงๆ
พื้นที่: แขวงสีกัน เขตดอนเมือง กรุงเทพมหานคร